Κοινό Κεφάλι: Τα Δημοσιανομικά - ΠΑΣΟΚ και ΝΔ\nΑμέσως μετά τις εκλογές παρατηρήσαμε το φαινόμενο να αλλάζουν τα ελλείμματα τόσο του 2008 όσο και του 2009 στο 7,7% και στο 12,5% του ΑΕΠ αντίστοιχα. Αυτή είναι μία απογοητευτικότατη εξέλιξη, για την οποία ευθύνεται πλήρως η προηγούμενη κυβέρνηση της Νέας Δημοκρατίας.\nΣτην έκθεση της Eurostat για το έλλειμμα του 2008 (22 Οκτωβρίου) αναφέρεται ότι η προσαρμογή στο 7,7% του ΑΕΠ οφείλεται σε νέα δεδομένα που εστάλησαν από τη νέα Ελληνική κυβέρνηση. Αυτό προφανώς αποδεικνύει ότι η κυβέρνηση της Νέας Δημοκρατίας ακολούθησε για το 2008 και το 2009 και εκείνη σε μικρότερο βαθμό βέβαια την τεχνική του ΠΑΣΟΚ για το κρύψιμο των ελλειμμάτων. Χρειάστηκε λοιπόν, τώρα κατ' αντιστοιχία μία μίνι απογραφή από την πλευρά του Παπακωνσταντίνου, ώστε να αποκατασταθούν τα στοιχεία.\nΑυτή η πρακτική της Νέας Δημοκρατίας είναι απαράδεκτη, δεδομένης και της ιστορίας που έχει προηγηθεί.\nΕγώ, λοιπόν, θεωρώ αυτονόητο ότι έπρεπε να υπάρχει κάποια έκθεση, επίσημη, η οποία να αναφέρει συγκεκριμένα που οφείλονται οι διαφορές στα ελλείμματα που παρατηρήθηκαν πριν και μετά τις εκλογές -κάτι που από όσο ξέρω δεν υπάρχει-. Επίσης σχετικά με το έλλειμμα του 2008 εμένα θα με ενδιέφερε να μάθω και αν την παραποίηση την οφείλουμε μόνο στον Παπαθανασίου ή και στον Αλογοσκούφη. Αυτά τα ερωτήματα είναι πολύ σημαντικότερα από τα περισσότερα δήθεν σκάνδαλα και σε μια εύρυθμα λειτουργούσα δημοκρατία αυτά δε θα αφήνονταν στην τύχη...\nΤο επόμενο ερώτημα όμως που πρέπει να τεθεί είναι πώς πρέπει να αντιδράσει το κράτος σε αυτά τα δεδομένα;\nΑναφέρει ο Παπακωνσταντίνου στη συνέντευξη τύπου ότι:\n1. "Η αίσθηση από όλες τις χώρες(που συμμετέχουν στο ecofin) ήταν ότι το 2010 θα είναι μια χρονιά δημοσιονομικής επέκτασης.\nΑυτό είναι κάτι το οποίο αποδέχεται και η Ευρωπαϊκή Επιτροπή, η οποία όμως τονίζει ότι χώρες με μεγάλα ελλείμματα -και θα έρθουμε σε αυτό στο τέλος - πρέπει να ξεκινήσουν την δημοσιονομική προσαρμογή από το 2010 και όχι από το 2011, όπως θα κάνει η πλειονότητα των χωρών."\n2. "Και τους(στους ομολόγους υπουργούς οικονομικών) περιέγραψα την κατεύθυνση των παρεμβάσεων, για τις οποίες είχαμε δεσμευτεί πριν από τις εκλογές. Παρεμβάσεις και δεσμεύσεις τις οποίες σκοπεύουμε να υλοποιήσουμε στο ακέραιο."\n3. "Εξήγησα ότι το 2010 θα ξεκινήσει η δημοσιονομική προσαρμογή, έτσι ώστε το έλλειμμα να πέσει σε μονοψήφιο νούμερο και στη συνέχεια θα υπάρξει μια μεσοπρόθεσμη προσαρμογή, έτσι ώστε σε μια περίοδο 3 - 4 ετών, να φτάσουμε κάτω από το 3%, που επιβάλλεται από τη Συνθήκη του Μάαστριχτ."\nΟ Παπακωνσταντίνου "εξήγησε" στο ecofin τις συγκεκριμένες παροχές -ουσιαστικά- για τις οποίες προεκλογικά δεσμεύθηκε (τα περίφημα 3 δις), "εξήγησε" και την αναγκαιότητά τους και στο τέλος αναφέρει ότι η δημοσιονομική προσαρμογή θα ξεκινήσει από το 2010. Ένα λεπτό όμως εγώ είχα την εντύπωση ότι τα συγκεκριμένα μέτρα εντάσσονταν σε ένα συνολικότερο σχέδιο δημοσιονομικής επέκτασης, ώστε να επέλθει η αναθέρμανση της αγοράς κατά τα πρότυπα του Κέυνς και για να μην "παγώσει" η αγορά, όπως θα γινόταν, αν έβγαινε η Νέα Δημοκρατία. Και για του λόγου το αληθές σας παραθέτω από τις προγραμματικές δηλώσεις του πρωθυπουργού στη δευτερολογία του:\n"Μακάρι το πρόβλημα της χώρας μας να ήταν μόνο η διεθνής οικονομική συγκυρία. Τότε δεν θα είχαμε παρά να πάρουμε, όπως οι περισσότερες ανεπτυγμένες και αναδυόμενες χώρες, μέτρα κενσυανά, μέτρα προοδευτικά, με παρέμβαση του κράτους, με δημόσιες επενδύσεις δηλαδή, μέτρα για την τόνωση της πραγματικής μας οικονομίας.\nΑυτό μεγαλώνει μεν το έλλειμμα και το χρέος της χώρας, αλλά παράλληλα συγκρατεί την ύφεση σε ανεκτά επίπεδα. Αυτό και έκαναν, όπως σας είπα, οι περισσότερες χώρες, γι' αυτό και τα ελλείμματά τους έχουν αυξηθεί. Από τις ΗΠΑ μέχρι τη Γερμανία, από την Κίνα μέχρι τη Γαλλία, από την Ισπανία μέχρι το Ηνωμένο Βασίλειο."\nΜας λέει λοιπόν ουσιαστικά ότι, αν το πρόβλημά μας ήταν μόνο η κρίση και όχι δηλαδή και τα χρόνια διαρθρωτικά μας προβλήματα, τότε θα 'ταν εύκολο... πολύ απλά θα αυξάναμε το έλλειμμά μας, τώρα όμως φαντάζομαι πως εννοεί ότι δυστυχώς πρέπει να κάνουμε πολλά ακόμα για να λύσουμε όλα τα προβλήματά μας... Σε ένα πράγμα έχει δίκιο ο Παπανδρέου, η εφαρμογή κενσυανών μέτρων σημαίνει αύξηση των ελλειμμάτων και δε γίνεται να λες ότι θα αναθερμάνω την αγορά με παροχές όταν παράλληλα σκέφτεσαι ότι θα πάρω περισσότερα με φόρους. Δηλαδή δε γίνεται να ανθερμάνεις την αγορά όταν μειώνεις τα ελλείμματα...\nΠώς όμως συμβιβάζεται όλη η προεκλογική ρητορεία και ακόμα και οι προγραμματικές δηλώσεις του ΠΑΣΟΚ με αυτή τη φράση του υπουργού οικονομικών "Εξήγησα ότι το 2010 θα ξεκινήσει η δημοσιονομική προσαρμογή, έτσι ώστε το έλλειμμα να πέσει σε μονοψήφιο νούμερο"; Η απάντηση είναι πολύ απλή, δε συμβιβάζεται και όλη η προεκλογική ρητορεία καταλήγει στην ουσία να είναι ψέμα. Ο Παπακωνσταντίνου εξήγησε με ποιο τρόπο τα συγκεκριμένα προεκλογικά μέτρα που εξήγγειλε το ΠΑΣΟΚ θα ισχύσουν στο ακέραιο, όπως λέει, αλλά ανέτρεψε ολόκληρη τη γενική προεκλογική οικονομική πολιτική του κόμματός του. Το ΠΑΣΟΚ ήρθε και δηλώνει ότι θα εφαρμόσει στην ουσία της την οικονομική πολιτική της Νέας Δημοκρατίας. Η μόνη διαφορά είναι ότι φαίνεται να το κάνει ηπιότερα.\nΑναρτήθηκε από Kefalas στις 8:37 π.μ.\nGeist 30 Οκτωβρίου 2009 - 12:11 π.μ.\nΘα προτιμήσω να μην αναφερθώ στους τρόπους με τους οποίους μπορεί να συμβιβαστεί μια πολιτική δημοσιονομικής επέκτασης με την μακροπρόθεσμη μείωση του ελλείμματος (μέσω φυσικά ελέγχου και επαναπροσδιορισμού των δημοσίων δαπανών). Παραδέχομαι βέβαια πως αυτό είναι το "ζουμί" της υπόθεσης...\nΘα μείνω στην φράση σου: "αποδεικνύει ότι η κυβέρνηση της Νέας Δημοκρατίας ακολούθησε για το 2008 και το 2009 και εκείνη σε μικρότερο βαθμό βέβαια την τεχνική του ΠΑΣΟΚ για το κρύψιμο των ελλειμμάτων." και ιδίως στον χαρακτηρισμό "σε μικρότερο βαθμό".\nΣε πληροφορώ πως ποτέ ξανά δεν παρατηρήθηκε τέτοια διαφορά στο έλλειμμα ώστε να μας πείσει για την αναγκαιότητα ανεξάρτητης ΕΣΥ. Ακόμα και μετά την απογραφή από την Eurostat τον Νοέμβριο του '04. Οι διαφορές μεταξύ ελληνικών μετρήσεων και ευρωπαικών ήταν περίπου 3%. Τώρα μιλάμε για 5%!! Η επίσημη έκθεση θα σε πείσει (http://epp.eurostat.ec.europa.eu/cache/ITY_PUBLIC/GREECE/EN/GREECE-EN.PDF)\nΜοναδικό άλλοθι της ΝΔ ότι όλα αυτά ήταν λίγο πολύ γνωστά στο ΠαΣοΚ. Εξού και η ερώτηση ΓΑΠ προς ΚΚ στο debate (http://www.youtube.com/watch?v=1ryJjxqkbzY)\nKefalas 30 Οκτωβρίου 2009 - 2:33 π.μ.\nΔεν υπάρχουν διαφορές μεταξύ ελληνικών και ευρωπαικών μετρήσεων.\nΥπάρχουν διαφορές μεταξύ ψεύτικων και πραγματικών (ή σχεδόν πραγματικών) μετρήσεων. Στην απογραφή του 2004 αποκαλύφθηκε μία διαφορά της τάξης 2% με 2,5% όχι όμως για ένα χρόνο, όπως τώρα, αλλά για όλα τα χρόνια από το 1997 έως το 2003. Και για το 2004 ήταν και τότε η διαφορά περίπου στο 5% (τώρα ειναι 6,5%, αν θεωρήσεις ότι η επίσημη άποψη για το 2009 ήταν το 6%).\nΓια αυτό αναφέρω τον μιρότερο βαθμό...\nTakis Melissinos 31 Οκτωβρίου 2009 - 2:39 π.μ.\nΠάντως σε κάθε περίπτωση είναι απαράδεκτο που δεν μπορούμε να ξέρουμε τα πραγματικά νούμερα. Και θα επεκτείνω την ευθύνη. Φταίνε και οι δημοσιογράφοι, ιδίως όσοι ασχολούνται με τα οικονομικά ζητήματα. Φταίνε τα πανεπιστήμια και τα κέντρα ερευνών που δεν ασχολούνται καθόλου με αυτά τα ζητήματα (πανεπιστήμια του εξωτερικού που χαίρουν αναγνώρισης και απολαμβάνουν το προνόμιο της ουδετερότητας δημοσιεύουν καταστάσεις-προβλέψεις) και τέλος φταίνε και όλοι οι απόφοιτοι οικονομικών σχολών που δεν ενημερώνονται, δεν ελέγχουν και δεν πιέζουν για πιο αξιόπιστα οικονομικά στοιχεία. Με τον ίδιο τρόπο που μια κοινωνία περιμένει από τους απόφοιτους της ιατρικής σχολής να ελέγχουν μια ιατρική μονάδα (κυρίως δημόσια) ώστε να λειτουργεί όπως πρέπει, πρέπει και οι οικονομολόγοι να ελέγχουν τα στοιχεία και να προστατεύουν και τους υπόλοιπους πολίτες -που εξάλλου έχουν πληρώσει για την εκπαίδευση και εξειδίκευση των πρώτων- από ανακριβή οικονομικά στοιχεία.\nTakis Melissinos 31 Οκτωβρίου 2009 - 2:44 π.μ.\nΑπό την άλλη ο Παπανδρέου έκανε 2 αρνητικά πράγματα και ένα θετικό.\nΑρνητικά: 1) Απαξίωσε στο σύνολό τους και γενικά, όλα τα στοιχεία. Όποιο στοιχείο δεν του άρεσε το αμφισβητούσε. Ακόμα και την ανεργία που το να μετρηθεί είναι πανεύκολο γιατί προκύπτει από ονόματα συγκεκριμένων ανθρώπων το ΠΑΣΟΚ την αμφισβητούσε. Τα ελλείμματα και τα χρέη των ετών της διακυβέρνησης 1997-2004 τα αμφισβήτησε παρ'ότι είναι σαφές ότι τα νέα στοιχεία απεικόνιζαν πολύ πιο σωστό την αλήθεια. Αναγνωρίζω ότι κάποιος θα μου δικαιολογήσει εν μέρει τα ανωτέρω. Θα μου πει ότι το ποσοστό της ανεργίας είναι παραπλανητικό γιατί περιλαμβάνει και την μερική απασχόληση, τα stage κλπ ενώ τα ελλείμματα φούσκωσαν και από την διαφορετική καταγραφή των εξοπλιστικών δαπανών. Και τα δύο όμως αυτά δεν αναιρούν το γεγονός ότι η ανεργία έπεσε και ότι τα ελλείμματα εκείνο το διάστημα ήταν μεγαλύτερα. Ο λόγος που η στάση αυτή είναι πολύ αρνητική είναι η ακόλουθη : Η έλλειψη στατιστικών δεδομένων αποτελεί ένα από τα χειρότερα πράγματα που μπορεί να συμβούν σε ένα κράτος και πιστεύω ότι το κράτος που δεν έχει στατιστικά δεδομένα δεν μπορεί να λέει ότι έχει δημοκρατία. Ο κόσμος πρέπει να λαμβάνει τις αποφάσεις του με γνώμονα την πραγματικότητα και οι δείκτες απεικονίζουν την πραγματικότητα. Πολλές φορές, λίγο τα κακά στοιχεία και λίγο το ότι είμαστε κολλημένοι, οδηγούν πολύ κόσμο στο να λέει ότι "δεν τους ενδιαφέρουν οι αριθμοί, αλλά οι άνθρωποι". Τραγική δήλωση αν την αντιληφθεί κάποιος στο συνολικό της μέγεθος, γιατί αφενός οι δείκτες απεικονίζουν τον ανθρώπινο πόνο και την ανθρώπινη χαρά και δεύτερον γιατί είναι βαθιά αντιδημοκρατική. Το να έχεις 2% χαμηλότερη ανεργία δεν είναι απλώς ένας δείκτης. Είναι η πραγματική κατάσταση του να έχεις εκατοντάδες χιλιάδες λιγότερους ανέργους. Το να έχεις μικρότερο έλλειμμα δεν είναι μόνο ένας δείκτης. Είναι τα χρήματα που θα κληθούμε όλοι να στερηθούμε στο μέλλον και ως εκ τούτου ο αντίστοιχος περιορισμός του μελλοντικού ελεύθερου χρόνου μας αλλά και συνολικότερα των προσωπικών επιλογών μας για την ζωή μας. Και ως γνωστών αυτό χτυπάει περισσότερο τις παραγωγικότερες τάξεις και άρα υπονομεύουμε και την αυριανή επιχειρηματικότητα και ανάπτυξη Αν, λοιπόν, κάποιος αρνείται τους δείκτες, αυτό που κάνει είναι να μην θεμελιώνει τις θέσεις του με βάσει την πραγματικότητα. Άρα πρέπει να φοβόμαστε πάρα πολύ κάποιον που θα μας πει ότι θα καταργήσει τους δείκτες και δεν θα ξέρουμε τι συμβαίνει. Για να επανέλθω λοιπόν στα συγκεκριμένα, οι 22.000 εργαζόμενοι στα stage (σύμφωνα με όσα διαβάζω τώρα και προφανώς όχι 100.000 που άκουγα προεκλογικά) που αντιστοιχούν περίπου σε πτώση της ανεργίας κατά 0,4% δεν γίνεται να εξηγήσει την πτώση κατά 4% που συντελέστηκε στην προ κρίσης εποχή. Άρα προφανώς εφαρμόστηκαν κάποιες πολιτικές που δεν βελτίωσαν απλώς έναν δείκτη, αλλά βελτίωσαν την κατάσταση ανθρώπων. Επομένως, ο Παπανδρέου όταν ήταν πρόεδρος της αξιωματικής αντιπολίτευσης, βοηθούμενος προφανώς και από τα ελλειπή στοιχεία που παρουσίαζε η νδ, προχωρούσε σε έναν λανθασμένο μηδενισμό των στοιχείων (τον θυμάμαι να αναρωτιέται στο debate αν υπάρχει άνθρωπος που να πιστεύει ότι στους ολυμπιακούς αγώνες είχαμε μεγαλύτερη ανεργία από σήμερα ).\nTakis Melissinos 31 Οκτωβρίου 2009 - 2:45 π.μ.\n2)Το δεύτερο αρνητικό είναι ο τρόπος που γίνεται η αλλαγή των στοιχείων. Δεν φώναξαν έναν εξωτερικό ανεξάρτητο οργανισμό (πχ eurostat) να μας πει αν τα παλιά στοιχεία είναι αξιόπιστα και που προκύπτουν διαφορές. Αντίθετα, μια εβδομάδα αφότου βγήκε, ανακοίνωσε μόνο του το ΠΑΣΟΚ τα νέα στοιχεία που κανείς δεν έχει καταλάβει από που προκύπτουν και πως τα ανακάλυψε τόσο γρήγορα. Δηλαδή ακόμα και η ΝΔ το 2004 αναγκάστηκε να αναπροσαρμόσει τις εκτιμήσεις πολλές φορές και αυτές οι εκτιμήσεις βασίζονταν στα ευρήματα της Εθνικής στατιστικής υπηρεσίας σε συνεργασία με την Eurostat. Το πως κατάφερε το ΠΑΣΟΚ με "εχθρικές" και "γαλάζιες" την εθνική στατιστική υπηρεσία και το γενικό λογιστήριο του κράτους να καταλάβει μέσα σε μία εβδομάδα τέτοιες διαφορές είναι εντυπωσιακό. Δεν βοηθάει όμως καθόλου στην ενίσχυση της αξιοπιστίας και της ανεξαρτησίας των στοιχείων όμως, το γεγονός ότι τα ανακοίνωσε τόσο γρήγορα, χωρίς μάλιστα να εξηγεί τους λόγους των αναπροσαρμογών και πολύ περισσότερο χωρίς να το πραγματοποιεί με την συνδρομή κάποιου ανεξάρτητου οργανισμού.\nΤο πολύ θετικό όμως που είπε ο Γιώργος Παπανδρέου ότι θα κάνει είναι ότι θα ανεξαρτητοποιήσει την ΕΣΥΠ, θα κάνει αναλυτικότερη την κατάρτιση του προϋπολογισμού και των απολογισμών (υπενθυμίζω ότι μεγάλη βελτίωση σε αυτόν τομέα πραγματοποιήθηκε επί Αλογοσκούφη - αρκεί να δει κανείς προϋπολογισμούς πριν από αυτόν) και παράλληλα θα δημοσιεύει τα πάντα στο διαδίκτυο. Δεν ξέρω ακριβώς τι σημαίνουν τα παραπάνω. Αν όμως επιλεγούν άνθρωποι από όλα τα κόμματα στην νέα ΕΣΥΠ ( και κατά προτίμηση και ξένοι επιστήμονες ), μπορούμε να δούμε στο διαδίκτυο όλους τους προϋπολογισμούς κάθε υπηρεσίας όπου και αν βρίσκεται κλπ σίγουρα θα καταφέρει να λύσει αυτό το μεγάλο ζήτημα. Αν το κάνει αυτό θα έχει πετύχει κάτι πάρα πολύ σημαντικό.\nΑναφέρω απλώς ότι ο Παπαθανασίου σήμερα με συνέντευξή του στην ελευθεροτυπία αμφισβητεί τα νέα στοιχεία. Όταν ανακοινωθούν οι λόγοι των προσαρμογών θα τον κρίνουμε.\nTakis Melissinos 31 Οκτωβρίου 2009 - 3:13 π.μ.\nΚαταρτίζω και τέταρτο σχόλιο (lol)\nΜόλις διάβασα την σύνθεση της επιτροπής για τον έλεγχο των δημοσιονομικών και η πρώτη εντύπωση είναι πολύ καλή.\nΤο μόνο που με φοβίζει είναι ότι αυτή η σύνθεση ίσως να δυσκολευτεί να ανακοινώσει ουσιαστικές προτάσεις. Αλλά από την άλλη και ο Ρομπόλης είναι σοβαρός επιστήμονας οπότε είναι πιθανό να δούμε πολύ θετικό αποτέλεσμα.\nΔιόρθωση για την παραπάνω ανάρτηση: ΕΣΥΕ και όχι ΕΣΥΠ\nαιρετικός 31 Οκτωβρίου 2009 - 6:56 μ.μ.\nΚανείς δεν πρέπει να μηδενίζει τους αριθμούς και τις στατιστικές, όμως δεν πρέπει και να τα θεοποιεί.\nΗ ευτυχία του ανθρώπου δεν εξαρτάται από την οικονομική ανάπτυξη. Κάποτε πρέπει να βρεθούν και άλλοι δείκτες που να μετρούν και άλλα πράγματα. Πότε ήταν περισσότερο ευτυχείς οι Ελληνες πριν από 30 χρόνια ή τώρα με πολλαπλάσιο ΑΕΠ; Πώς θα μετρηθεί η επιτυχία των ενεργειών; Μόνον με αριθμούς;\nΑλλωστε σεν είναι καθόλου εύκολο να μετρηθεί η ανεργία. Κάποιοι άνεργοι που εργάζονται κάποιες ελάχιστες ώρες δεν καταμετρώνται. Οι απασχολούμενοι σε οικογενειακές επιχειρήσεις που βοηθούν στο μαγζί του μπαμπά δεν μετρώνται. Μακροχρόνιοι άνεργοι που δεν έχουν δικαίωμα να λάβουν επίδομα ανεργίας δεν ανανεώνουν τις κάρτες ανεργίας. Από την άλλη κάποιοι που απασχολούνται σε τομείς της παροικονομίας και οικονομάνε είναι γραμμένοι και ως άνεργοι.\nΤα ελλείμματα είναι πολύ δύσκολο στην Ελλάδα να υπολογισθούν. Για παράδειγμα κανείς τόσα χρόνια δεν γνωρίζει σε έναν επαρχιακό Δήμο και πουθενά δεν καταγράφονται τα χρέη και τα ελλείμματα.\nΚάποτε πρέπει να γίνει μια γενναία αναθεώρηση τί και πώς υπολογίζουμε τις στατιστικές.\nΗ υπερκατανάλωση οδηγεί σε αυξημένο ΦΠΑ και μείωση των ελλείμμάτων. Κάποτε δεν πρέπει να μετριέται και το αρνητικό της υπόθεσης;\nΗ δαπάνη για τα ταξίδια των πολιτών σε άλλες χώρες (που μπορεί να είναι πηγή ευτυχίας) μετρώνται ως αύξηση του ελλείμματος του ισοζυγίου πληρωμών.\nΗ αγορά πολλών ΙΧ, αυξάνει τους φόρους μειώνει τα ελλείμματα αυξάνει το ισοζύγιο πληρωμών, προσθέτει όμως άγχος και ρύπανση.\nΤο κτίσιμο της Αθήνας της δεκαετίες του 50, 60 και 70 ήταν από τη μια μεριά ο μοχλός της μεγάλης ανάπτυξης της χώρας και από την άλλη ο πρόξενος τόσων δεινών για τους Αθηναίους.\nΦαντάζομαι λοιπόν ότι έχουν τα δίκια τους όσοι (και εγώ) λένε ότι αυτό που μετράει είναι οι άνθρωποι και όχι οι αριθμοί. Οχι ότι οι αριθμοί δεν έχουν τη σημασία τους, αλλά πρέπει να είναι μόνον ένα μέσο για να επιτύχουμε το σκοπό που είναι ο άνθρωπος. Δυστυχώς όμως για πολλούς, οι αριθμοί και η ευημερία τους έχει γίνει αυτοσκοπός.\nKefalas 1 Νοεμβρίου 2009 - 1:12 π.μ.\n"αυτό που μετράει είναι (...) όχι οι αριθμοί. Οχι ότι οι αριθμοί δεν έχουν τη σημασία τους."\nTakis Melissinos 2 Νοεμβρίου 2009 - 7:27 μ.μ.\nΑιρετικέ συμφωνώ απολύτως. Είναι σαφές ότι οι αριθμοί δεν πρέπει να θεοποιηθούν και ότι πολύ συχνά αξιοποιούνται για μικροπολιτικές σκοπιμότητες και πρόχειρες αναλύσεις. Αλλά είναι τελείως διαφορετικό να ανανεωθούν και να βελτιωθούν οι δείκτες ώστε να απεικονίζουν καλύτερα την πραγματικότητα από το να απαξιώνονται και να μην λαμβάνονται υπόψιν.\nΑπό εκεί και πέρα υπάρχει και το ζήτημα της πολιτικής προτεραιότητας που εμμέσως θέτεις και το συνδέεις με τις περιβαλλοντικές συνέπειες. Παρόμοια δίλημμα τίθεται πολύ συχνά στην οικονομία μεταξύ ανεργίας και πληθωρισμού.\nΠαρ'όλα αυτά πιστεύω ότι ναι μεν δεν είναι εύκολο να πεις αν οι Έλληνες ήταν περισσότερο ευτυχισμένοι σήμερα ή πριν 30 χρόνια (προσωπικά πιστεύω ότι είναι σήμερα, αν θες το εξηγώ), αλλά θεωρώ βέβαιο ότι θα ήταν σήμερα πιο δυστυχισμένοι αν δεν είχαν επιλέξει καπιταλιστική κατεύθυνση. Γιατί κακά τα ψέμματα πολλές φορές το θέμα τίθεται συγκριτικά. Μπορεί για παράδειγμα να μην συγκινούσε κάποιον το 1970 να αγωνιστεί για την ανάπτυξη και να επιβαρυνθεί με τον κόπο και ταυτόχρονα τα αρνητικά που αυτή συνεπάγεται, αλλά σήμερα θα μετάνιωνε (όπως κάνει όλος ο φτωχός κόσμος) που δεν θα είχε την δυνατότητα να ταξιδέψει στο εξωτερικό, να σπουδάσει σε καλύτερα πανεπιστήμια, να πάρει καλύτερα φάρμακα κλπ.\nΠάντως στο βαθμό που η καταστροφή του περιβάλλοντος γιγαντώνεται δεν αποκλείεται αυτό που λες σε παγκόσμια κλίμακα να αποτελέσει μονόδρομο. Θέλω όμως κάποια στιγμή αν μπορέσεις να μου απαντήσεις στο εξής ερώτημα που έθεσε ο Καρατζαφέρης στο debate. Υπενθυμίζω ότι είπε πως ότι και αν κάνουμε εμείς, δεν πρόκειται να επηρεάσουμε τη συνολική περιβαλλοντολογική κατάσταση του πλανήτη αν δεν δράσουν οι μεγάλοι. Ανέφερε μάλιστα ότι το μανχάταν συντελεί στην καταστροφή του περιβάλλοντος όσο η μισή αφρική (αν θυμάμαι καλά).\nΚαι κάτι ακόμα, αν γνωρίζεις. Με εξαίρεση τις χωματερές που μου φαίνεται αυτονόητη η απάντηση. Ο μικρόκοσμος μας, δηλαδή πόλη-νομός-χώρα πόσο επηρεάζεται από την καταστροφή που προκαλούν τα μεγάλα βιομηχανικά κράτη. Με άλλα λόγια, πόσο πολύ μπορεί να βελτιώσει τον μικρόκοσμό μας μια σωστή περιβαλλοντολογική πολιτική στο πλαίσιο ενός δήμου, μιας περιφέρειας ή ενός κράτους.


«Στοχεύουμε σε περισσότερες επενδύσεις στην Ελλάδα» - My CMS\nΩς το πρώτο βήμα για μια διευρυμένη παρουσία στη χώρα μας μέσω κοινοπραξιών που θα μπορούν να παίξουν ρόλο αντιμετωπίζει η Elbit Systems το πρότζεκτ κατασκευής και λειτουργίας του Διεθνούς Εκπαιδευτικού Κέντρου Πτήσεων στην 120 Πτέρυγα Εκπαίδευσης Αέρος στο Αεροδρόμιο της Καλαμάτας.\nΣύμφωνα με τον εκτελεστικό αντιπρόεδρο της εταιρείας Ραν Κριλ, η εταιρεία ήδη αξιολογεί πιθανές συνεργασίες που θα είναι σε θέση να προσφέρουν όλο το πακέτο των προϊόντων και των συστημάτων που παράγει η ισραηλινή αμυντική βιομηχανία και όχι μόνο.\nΤην περασμένη εβδομάδα, στο πλαίσιο της αμυντικής έκθεσης DEFEA, η εταιρεία παρουσίασε το επενδυτικό σχέδιο για το Διεθνές Κέντρο Εκπαίδευσης Πτήσεων που έχει αναλάβει να δημιουργήσει μετά τη διακρατική συμφωνία Ελλάδας – Ισραήλ ύψους 1,365 δισ. ευρώ.\n«Για εμάς πρόκειται για ένα τεράστιο βήμα. Φανταστείτε ότι είναι το μεγαλύτερο πρόγραμμα εξαγωγής από το Ισραήλ. Θέλουμε όμως μαζί με αυτό να ενισχύσουμε την παρουσία μας στην Ελλάδα και μέσω συνεργασιών να προσφέρουμε λύσεις και προϊόντα αιχμής, τα οποία μάλιστα μπορούμε να αναπτύξουμε και επί ελληνικού εδάφους», έλεγε ο κ. Κριλ στο «business stories» στο περιθώριο της ειδικής εκδήλωσης της εταιρείας. «Είμαι ιδιαίτερα χαρούμενος που οι δύο χώρες, Ελλάδα και Ισραήλ, έχουν στενές σχέσεις που μας επιτρέπει να μεταφέρουμε την επιχειρηματική μας δραστηριότητα εδώ. Σκοπός μας δεν είναι μόνο να πουλήσουμε στην Ελλάδα. Θέλουμε να κατασκευάζουμε λύσεις με Ελληνες εταίρους εδώ στην Ελλάδα. Να σχηματίσουμε κοινοπραξίες, και σε αυτή τη διαδικασία είμαστε τώρα», πρόσθεσε.\nΣε ό,τι αφορά το σημαντικό πρότζεκτ δημιουργίας και λειτουργίας του Διεθνούς Εκπαιδευτικού Κέντρου Πτήσεων στην Καλαμάτα, ο κ. Κριλ σημείωσε ότι τώρα βρίσκεται στη φάση ελέγχου, σχεδιασμού και προετοιμασίας των παρεμβάσεων που θα γίνουν τόσο στις υποδομές όσο και στην κατασκευή των αεροπλάνων. «Η φάση της προετοιμασίας θα πάρει περίπου δύο χρόνια. Από εκεί και έπειτα το νέο Κέντρο Εκπαίδευσης θα είναι πλήρως λειτουργικό για τα επόμενα 20 χρόνια που προβλέπει η σύμβαση».\nΤόνισε δε ότι ο στόχος να καταστεί ένα περιφερειακό hub εκπαίδευσης πιλότων και όχι μόνο των στελεχών της ελληνικής Πολεμικής Αεροπορίας εναπόκειται στην ελληνική κυβέρνηση, αφού συνήθως τέτοιες συμφωνίες γίνονται διακρατικά.\nΟ υπουργός Εθνικής Αμυνας Νίκος Παναγιωτόπουλος παρακολουθεί βίντεο από την εκπαίδευση των ιπτάμενων, στο πλαίσιο της αμυντικής έκθεσης DEFEA. Δεξιά του, ο εκτελεστικός αντιπρόεδρος της Elbit Systems Ραν Κριλ\nΛίγο νωρίτερα, στην ειδική εκδήλωση που πραγματοποιήθηκε, ο υπουργός Αμυνας Νίκος Παναγιωτόπουλος δήλωνε ότι το πρότζεκτ στην Καλαμάτα αποτελεί μια σημαντική επένδυση για το μέλλον των Ελλήνων Ικάρων: «Τολμώ να πω πως οι δύο καλύτερες Πολεμικές Αεροπορίες του κόσμου συνεργάζονται για να δημιουργήσουν ένα εκπαιδευτικό κέντρο που θα αποτελέσει τελικά παγκόσμιο πόλο έλξης». Σύμφωνα με τον κ. Παναγιωτόπουλο, η αναβάθμιση του Εκπαιδευτικού Κέντρου «θα μεταμορφώσει την Πολεμική μας Αεροπορία», καθώς θα είναι στη διάθεση των Ικάρων μας «ό,τι καλύτερο για την εκπαίδευσή τους».\nΣτο πλαίσιο της συμφωνίας, η Elbit Systems, μεταξύ άλλων, θα παράσχει 10 εκπαιδευτικά αεροσκάφη M-346, θα επαναφέρει τουλάχιστον 25 T-6A Texan II για εκπαιδευτική αξιοποίηση, καθώς επίσης θα μεριμνήσει για την εγκατάσταση προηγμένων εξομοιωτών πτήσης. Παράλληλα, η εταιρεία που λειτουργεί τα κέντρα εκπαίδευσης πτήσεων της ισραηλινής αεροπορίας θα προσφέρει στην Πολεμική Αεροπορία 3.500 ώρες πτήσης ετησίως.\nΣτην παρουσίαση παρέστησαν επίσης εκπρόσωπος του υπουργείου Αμυνας του Ισραήλ, η οποία έκανε λόγο για στρατηγική συνεργασία μεταξύ των δύο χωρών στον αμυντικό τομέα, ο Ισραηλινός πρεσβευτής στην Αθήνα, ο βουλευτής Μεσσηνίας της Ν.Δ. Περικλής Μαντάς και ο δήμαρχος Καλαμάτας Θανάσης Βασιλόπουλος. Οι τελευταίοι με δηλώσεις τους αργότερα υπογράμμισαν ότι πρόκειται για μια μεγάλη επένδυση στην περιοχή που, μεταξύ άλλων, θα οδηγήσει και στην αναβάθμιση του πολιτικού αεροδρομίου.\nΕκατοντάδες διαδηλωτές συνελήφθησαν και αστυνομικοί τραυματίστηκαν σήμερα στη Μελβούρνη, στην Αυστραλία, κατά τη...


Σε κλοιό προσφυγών και το Εμπορευματικό Κέντρο για το Θριάσιο 2 - ypodomes.com\nΣε κλοιό προσφυγών και το Εμπορευματικό Κέντρο για το Θριάσιο 2\nΤετάρτη, 12 Ιούνιος 2019 08:00\nΑκόμα ένα δικαστικό γαϊτανάκι προβλέπεται στην περίπτωση του διαγωνισμού για την ανάπτυξη του δεύτερου Εμπορευματικού Κέντρου στο Θριάσιου, γνωστότερου ως Θριάσιο 2. Ο καταιγισμός ενστάσεων που έχει κατατεθεί από όλους τους διαγωνιζόμενους, δείχνει από τη μία το μεγάλο ενδιαφέρον που υπάρχει για το ακίνητο του Ασπροπύργου, που σημειωτέον είναι το δεύτερο μεγαλύτερο, μετά από εκείνο του Διεθνούς Αερολιμένα της Αθήνας και βέβαια, την μάχη που προβλέπεται να δοθεί για την απόκτηση του.\nΑπό την προδικαστική προσφυγή της Pearl εναντίον της κοινοπραξίας ΤΡΑΙΝΟΣΕ-SARMED το αποτέλεσμα ήταν να γίνει εν μέρει δεκτή. Η επόμενη κίνηση που έγινε ήταν η PEARL να προσφύγει στο ΣτΕ κατά των 2 άλλων συμμετεχόντων. Σύμφωνα με εκτιμήσεις πηγών κοντά στο διαγωνισμό η εκδίκαση θα γίνει πλέον μετά τις εκλογές.\nΣτη Β`φάση είχαν περάσει και τα 4 σχήματα που εκδήλωσαν ενδιαφέρον ήτοι: Pearl (COSCO), ΤΡΑΙΝΟΣΕ-Sarmed, Goldair, Damco (Κοπελούζος).\nΚατά τη Β΄ φάση του διαγωνισμού, θα καθοριστούν οι βασικές, τεχνικές χρηματοοικονομικές παράμετροι του έργου και θα οριστικοποιηθεί το σχέδιο σύμβασης παραχώρησης. Η παραχώρηση θα έχει διάρκεια 300 μήνες ήτοι 25 χρόνια στα οποία συμπεριλαμβάνεται και η περιόδος των επενδύσεων.


Μεγαλύτερο το κονδύλι στους λογαριασμούς της ΑΗΚ, Η ΚΑΘΗΜΕΡΙΝΗ, kathimerini.com.cy\nΑπόφαση της βουλής και οι τιμές του πετρελαίου έχουν εκτοξεύσει τις τιμές του ηλεκτρικού\nΑύξηση 4% στον λογαριασμούς για τον μήνα Φεβρουάριο.\n22 ΦΕΒΡΟΥΑΡΙΟΥ 2017 - 18:31\nΠαραφουσκωμένους λογαριασμούς ηλεκτρικού ρεύματος καλούνται να πληρώσουν οι πολίτες για την τελευταία διμηνία, προκαλώντας έτσι τις έντονες αντιδράσεις των καταναλωτών στο πως έχουν προκύψει αυτές οι αυξήσεις.\nΑπαντώντας στην "Κ" η εκπρόσωπος τύπου της Αρχής Ηλεκτρισμού Κύπρου Χριστίνα Παπαδοπούλου στο που οφείλεται η αύξηση στην τιμή του ηλεκτρικού ρεύματος, ανέφερε ότι, η τιμή της κιλοβατώρας εξαρτάται 100% από την τιμή του πετρελαίου. Εξήγησε πως η τιμή του πετρελαίου έχει παρουσιάσει μία αυξητική πορεία από πέρσι τον Φλεβάρη και παρόλο που οι αυξήσεις αυτές επήλθαν ετεροχρονισμένα, έγιναν αισθητές στην χρέωση της κιλοβατώρας. Διευκρίνισε δε ότι, οι αυξήσεις αυτές άρχισαν να γίνονται αισθητές στη χρέωση της κιλοβατώρας τρείς μήνες μετά την αύξηση του πετρελαίου.\nΠρόσθετα, όσον αφορά στο λογαριασμούς με καταμέτρηση το Φεβρουάριο του 2017, η κ. Παπαδοπούλου ανέφερε ότι θα είναι αυξημένος κατά 4% σε σχέση με τον λογαριασμό που λάβαμε ένα μήνα προηγουμένως. Αναφορικά με τους φουσκωμένους λογαριασμούς, είπε ότι συνέβαλε και η πρόσφατη απόφαση της Βουλής. "Μισό σέντ για κάθε κιλοβατώρα πλήρωνε ο κάθε καταναλωτής ηλεκτρικής ενέργειας στους λογαριασμούς της ΑΗΚ μέχρι και το τέλος του 2016. Από την 1/1/2017 έπειτα από την έγκριση της Βουλής των Αντιπροσώπων οι καταναλωτές πληρώνουν ένα σέντ την κιλοβατώρα", κατέληξε.\nΕντούτοις, ερωτηθείσα σχετικά, η κ. Παπαδοπούλου διέψευσε τα δημοσιεύματα περί απάτης στις μετρήσεις της ΑΗΚ, διαβεβαιώνοντας ότι "η καταμέτρηση όλων των πελατών της ΑΗΚ γίνονται κάθε δύο μήνες και ότι ουδέποτε υπήρχε καθυστέρηση τεσσάρων μηνών".\nΓλυκιά η εταιρική φορολογία στην Κύπρο\nΑΗΚ | καθημερινή | Οικονομία\nΛαμβάνονται μέτρα για την αντιμετώπιση της αδήλωτης εργασίας


Nέες καταγγελίες για τον δολοφόνο της Αμερικανίδας βιολόγου – Voliotaki.gr\nNέες καταγγελίες για τον δολοφόνο της Αμερικανίδας βιολόγου\nΠρώτη καταχώρηση: Δευτέρα, 5 Αυγούστου 2019, 01:15\nΠληθαίνουν οι καταγγελίες για τον καθ’ομολογίαν δολοφόνο της Σούζαν Ίτον στα Χανιά καθώς στο φως έρχονται κι άλλες μαρτυρίες γυναικών που υποστηρίζουν ότι τους επιτέθηκε.\nΣύμφωνα με πληροφορίες της Real News στις καταγγελίες προστέθηκαν ακόμα 4 επιθέσεις εναντίων γυναικών, ανεβάζοντας έτσι τον συνολικό αριθμό σε 7, χωρίς να υπολογίζεται η δολοφονία της Σούζαν ‘Ιτον. Οι μαρτυρίες των τεσσάρων αυτών γυναικών στηρίχθηκαν κυρίως στην αναγνώριση του λευκού αυτοκινήτου που χρησιμοποίησε ο δράστης κατά τις παρενοχλήσεις. Τα πρόσωπα αυτά, μιλώντας τηλεφωνικώς στους αστυνομικούς περιέγραψαν σύμφωνα με το δημοσίευμα τον τρόπο με τον οποίο προσπάθησε να τις χτυπήσει με το Ι.Χ. και τον τρόπο με τον οποίο εκείνες τον απέφυγαν τελευταία στιγμή.\nΥπενθυμίζεται ότι ο Γιάννης Παρασκάκης έχει προφυλακιστεί για τη δολοφονία της Αμερικανίδας βιολόγου που ομολόγησε, ενώ δημοσιοποιήθηκαν με εντολή της Εισαγγελίας τα στοιχεία του ώστε όποιος έχει πληροφορίες για τη δράση του να επικοινωνήσει με τις Αρχές.\nΤελευταία ενημέρωση: Δευτέρα, 5 Αυγούστου 2019, 01:16\nPrevious: Καταγγελία λουόμενου για ξυλοδαρμό σε beach bar\nNext: Βαζαίος και Γκολομέεβ οι πρωταγωνιστές


eKorinthos • Μνημόνιο: επιτυχώς, αποτυχημένο;\nΑρχική old Μνημόνιο: επιτυχώς, αποτυχημένο;\nΗ μη αναγνώριση ιδιοκτησίας του μνημονίου (δηλαδή η μη παροχή βοήθειας από μια και μόνο μεγάλη χώρα που με τα ανωτέρω θα είχε οφέλη σε πολλαπλά επίπεδα γι’ αυτή) περιπλέκει τα πράγματα και προσδίδει αβεβαιότητα για τον βαθμό αποτελεσματικότητά του.\n*Ο Δημήτρης Πιέτρης είναι ιδιοκτήτης της εταιρίας ασφαλιστικών εργασιών Πιέτρης & Συνεργάτες και απόφοιτος Στατιστικής & Ασφαλιστικής Επιστήμης του Πανεπιστημίου Πειραιώς. Προσωπικό Blog http://www.pietris.wordpress.com\nΠροηγούμενο άρθροΠραγματοποιήθηκε η σύνοδος προέδρων και στελεχών της ΝΔ στην Κορίνθια


Ο Ματ Ντέιμον απέρριψε ρόλο με αστρονομική αμοιβή στο "Avatar" » pikosapikos.gr Ο Ματ Ντέιμον απέρριψε ρόλο με αστρονομική αμοιβή στο "Avatar" » pikosapikos.gr\nBy pikos apikos 4 Οκτωβρίου 2019 1639 No comment\nΟ βραβευμένος με Όσκαρ ηθοποιός και ο συμπρωταγωνιστής του στην ταινία “Ford v Ferrari” Κρίστιαν Μπέιλ έκαναν αποκαλύψεις σε συνέντευξη στο “British GQ”.\n“Είπα στον Τζον Κρασίνσκι αυτή την ιστορία όταν γράφαμε το σενάριο της ταινίας Promised Land. Γράφαμε στην κουζίνα και κάναμε ένα διάλειμμα και του λέω την ιστορία και απαντά: «Τι»; Και σηκώνεται και αρχίζει να βηματίζει στην κουζίνα. Και λέει: «Εντάξει, Εντάξει, Εντάξει. Αν είχες κάνει αυτή την ταινία, τίποτα στη ζωή σου δεν θα ήταν διαφορετικό. Τίποτα στη ζωή σου δεν θα ήταν διαφορετικό. Εκτός απ’ ότι, τώρα θα κάναμε αυτή τη συζήτηση στο διάστημα”.\n“Δεν το είχα συνειδητοποιήσει αυτό ” πρόσθεσε. “Δουλεύει τόσο σπάνια, αλλά τις ταινίες του, τις ξέρουμε όλες” συνέχισε ο Ντέιμον. “Έτσι νομίζεις ότι έχει κάνει περισσότερα απ’ όσα έχει κάνει στην πραγματικότητα. Συνειδητοποίησα ότι δεν έπρεπε να πω όχι επειδή έχανα την ευκαιρία να συνεργαστώ μαζί του” εξήγησε.\nTags: Avatar Ματ Ντέιμον ταινία\nΒραζιλία: Αστυνομική έφοδο σε νοσοκομείο – Απαιτούσαν από γιατρούς να παραδώσουν σφαίρα που στοίχισε τη ζωή σε 8χρονο κορίτσι


Τι θα κάνει, ποιους θα δει, σήμερα κι αύριο η Λ. Κατσέλη στη Θεσσαλονίκη\nΣτη Θεσσαλονίκη θα βρίσκεται, σήμερα και αύριο, η υπουργός Εργασίας και Κοινωνικής Ασφάλισης, Λούκα Κατσέλη. Στο πλαίσιο της επίσκεψής της, η υπουργός θα πραγματοποιήσει σειρά ενημερωτικών επαφών με >>>\nόλους τους τοπικούς φορείς, με στόχο την προώθηση της Κοινωφελούς Εργασίας και των Τοπικών Ολοκληρωμένων Προγραμμάτων Απασχόλησης, πρωτοβουλίες που έχουν ήδη δρομολογηθεί από το υπουργείο Εργασίας και Κοινωνικής Ασφάλισης, για τη στήριξη της εργασίας και τη διατήρηση της κοινωνικής συνοχής.\nΑναλυτικότερα, σήμερα, στις 9:30 πμ, η υπουργός θα συναντηθεί με τον Περιφερειάρχη Κεντρικής Μακεδονίας, Π. Ψωμιάδη, στα γραφεία της Περιφέρειας, για την υπογραφή Πρωτοκόλλου Συνεργασίας μεταξύ του υπουργείου Εργασίας και Κοινωνικής Ασφάλισης και της Περιφέρειας Κεντρικής Μακεδονίας.\nΣτις 10:30 πμ, η κα Κατσέλη θα συναντηθεί με τον δήμαρχο Θεσσαλονίκης, Γ. Μπουτάρη, στο Δημαρχείο της πόλης, ενώ στις 11:30 πμ θα παρουσιάσει τα προγράμματα και τις δράσεις του υπουργείου για την ευρύτερη περιοχή της Θεσσαλονίκης στους κοινωνικούς και παραγωγικούς φορείς (αίθουσα συνεδριάσεων Δημοτικού Συμβουλίου του δήμου Θεσσαλονίκης).\nΤην παρουσίαση θα ακολουθήσει στις 13:30 συνέντευξη τύπου.\nΤην Πέμπτη, 24 Μαρτίου 2011, στις 9:00 πμ η υπουργός θα επισκεφτεί το Κέντρο Προώθησης της Απασχόλησης του ΟΑΕΔ στη Θεσσαλονίκη και στις 10:00 πμ θα έχει συνάντηση με το Προεδρείο του Εργατικού Κέντρου Θεσσαλονίκης.\nΤο απόγευμα της ίδιας ημέρας, η υπουργός Εργασίας και Κοινωνικής Ασφάλισης θα μεταβεί στις Σέρρες.


ΥΠΟΨΗΦΙΟΣ ΜΕ Δ.ΖΑΜΑΝΗ Ο ΓΙΩΡΓΟΣ ΠΑΘΙΑΚΑΚΗΣ – Διονυσος POST\n«Θα συμβάλλω τα μέγιστα για να προαχθεί ο αθλητισμός στο Δήμο Διονύσου» υπόσχεται ο Γιώργος Παθιακάκης σε συνέντευξή του στο dionysospost, στην οποία αποκάλυψε πως θα είναι υποψήφιος στις επικείμενες δημοτικές εκλογές με την παράταξη του Δημάρχου κ Διονύση Ζαμάνη «Ανοιχτοί Ορίζοντες». Το κεφάλαιο για τον Γιάννη Παθιακάκη, τον πατέρα του, τον άνθρωπο που άφησε σπουδαία παρακαταθήκη στο ελληνικό ποδόσφαιρο, ήταν το κεντρικό σημείο της πολύ ενδιαφέρουσας συνομιλίας, χωρίς να παραγνωρίζονται τα υπόλοιπα.\ndionysospost.gr: Ο αείμνηστος Γιάννης Παθιακάκης ήταν ένας άνθρωπος που υπηρέτησε το ποδόσφαιρο και ως προπονητής και ως ποδοσφαιριστής. Τι σας δίδαξε;\nΓιώργος Παθιακάκης: «Εγώ τον πατέρα μου τον γνώρισα πιο πολύ ως προπονητή. Έτσι άρχισα να καταλαβαίνω τη σχέση του με το ποδόσφαιρο. Ούτως ή άλλως, ήμουν μικρός όταν σταμάτησε η ποδοσφαιρική του καριέρα. Από ’κει και πέρα, με δίδαξε πάρα πολλά πράγματα, διότι είχαμε πάρα πολλές ώρες συζητήσεων. Μου είχε δώσει πάρα πολλές συμβουλές γύρω από το ποδόσφαιρο. Πέρναγα όμως και πάρα πολλές ώρες μαζί του, από έφηβος κιόλας, στις ομάδες που ήταν ο πατέρας μου και κυρίως στον Απόλλωνα».\ndionysospost.gr: Η Ακαδημία «Γιάννης Παθιακάκης» βρίσκεται στον 20ο χρόνο λειτουργίας της. Είναι μία ανταμοιβή των κόπων και των προσπαθειών σας;\nΓιώργος Παθιακάκης: «Την Ακαδημία την ξεκινήσαμε μαζί με τον αείμνηστο πατέρα μου το 1999 και την είχε ονομάσει στην αρχή «Απόλλων Club» λόγω της μεγάλης αγάπης που είχε για την ομάδα του Απόλλωνα. Έπειτα, όμως, το 2002, επήλθε αυτό το μοιραίο περιστατικό και η Ακαδημία μετονομάστηκε σε «Γιάννης Παθιακάκης». Το ίδιο συνέβη και με την ανδρική μας ομάδα και με το αθλητικό μας κέντρο. Όλα φέρουν το όνομά του για να τον τιμήσουμε για όλα όσα προσέφερε στο ποδόσφαιρο και όσα μας δίδαξε. Επίσης, αυτά που έχουμε αποκομίσει από τα 19 χρόνια λειτουργίας μας, θεωρώ, ότι είναι μια ανταμοιβή τόσο για εμάς, όσο και για το όνομα του Γιάννη Παθιακάκη, ώστε να μείνει ενεργό μέσα στον χώρο του ποδοσφαίρου».\ndionysospost.gr: Τι συμβουλεύετε τους νεαρούς αθλητές σας;\nΓιώργος Παθιακάκης: «Στα 19 χρόνια που κάνω αυτήν τη δουλειά έχουν αλλάξει πάρα πολλά πράγματα σε σχέση με αυτά που πρέπει να δίνουμε, ώστε να συμβουλεύουμε και εν τέλει να βοηθάμε τους αθλητές. Στην εποχή που ζούμε άλλωστε το ποδόσφαιρο περνάει μια μεγάλη κρίση κατά την άποψή μου, αναφορικά με την ανάδειξη, την εξέλιξη και τη δημιουργία νέων ποδοσφαιριστών. Εμείς συμβουλεύουμε τα παιδιά να κάνουν την προσπάθειά τους μέσα από τις βασικές αρχές που διέπουν το ποδόσφαιρο και τον αθλητισμό. Παράλληλα, οι απαιτήσεις της εποχής δεν αφήνουν περιθώριο σε ένα παιδί να μην ασχοληθεί με τα γράμματα και τις σπουδές του. Και όταν το παιδί φτάσει σε ένα σημείο να έχει πετύχει και το στόχο της εισαγωγής στο πανεπιστήμιο, αλλά και της αθλητικής ανάδειξης, τότε το παρακινούμε να δώσουν έμφαση, είτε στο ένα πεδίο, είτε στο άλλο για τα επόμενα χρόνια».\ndionysospost.gr: Ποιο ήταν το ερέθισμα για να ασχοληθείτε με Ακαδημίες ποδοσφαίρου στον Άγιο Στέφανο;\nΓιώργος Παθιακάκης: «Φέτος βοηθάμε τον Ολυμπιακό Αγίου Στεφάνου να βελτιώσει τις Ακαδημίες του. Συμβάλλουμε σε αυτό. Είμαστε συγκάτοικοι στο γήπεδο, έχουμε αναπτύξει μία πολύ καλή σχέση με τα εδώ σωματεία. Με έχει βοηθήσει και εμένα εξάλλου ο Άγιος Στέφανος. Και επειδή είμαι και εγώ κάτοικος της περιοχής από το 2006, θεωρώ, ότι αυτήν την ομάδα πρέπει να την βοηθήσω. Είμαι ένα μέρος της!»\ndionysospost.gr: Θεωρείτε ότι οι αθλητικές εγκαταστάσεις στην περιοχή μας συμβάλλουν στην ανάπτυξη του αθλητισμού;\nΓιώργος Παθιακάκης: «Θα έπρεπε! Είμαστε ένας Δήμος, ο οποίος έχει 6-7 γήπεδα. Αυτό είναι ευλογία για τα αθλητικά σωματεία της περιοχής. Είναι πολυτέλεια ένα σωματείο να έχει δικό του γήπεδο, το οποίο να μπορεί να χρησιμοποιείται τακτικά. Θα έπρεπε η περιοχή μας να έχει μεγάλη ανάπτυξη όσον αφορά τα παιδιά, διότι υπάρχουν πολλοί χώροι, και έτοιμοι και υπό κατασκευή. Δεν υπάρχει δικαιολογία εάν σταματήσει αυτή η εξέλιξη. Από την άλλη πλευρά, στις εγκαταστάσεις τις δικές μου εκεί στην Ριζούπολη τα γήπεδα φιλοξενούν δύο και τρεις ομάδες. Είμαστε ευλογημένοι, λοιπόν, που βρισκόμαστε σε αυτόν τον Δήμο, με αυτές τις εγκαταστάσεις».\ndionysospost.gr: Τι θα παροτρύνατε τους ιθύνοντες του Δήμου να πράξουν, προκειμένου να υπάρξει άνοδος του αθλητισμού στην περιοχή μας;\nΓιώργος Παθιακάκης: «Αυτό που έχω αντιληφθεί όλον αυτόν τον καιρό ότι χρειάζεται σε αυτήν την περιοχή είναι να υπάρξει μία νέα ομάδα, η οποία θα αφορά όλον το Δήμο. Φυσικά, θα υπάρχουν και τα άλλα σωματεία, τα οποία θα λειτουργούν, ώστε η νέα ομάδα να απορροφά παιδιά μέσα από την εξέλιξη που θα έχουν στις άλλες ομάδες της περιοχής. Πιστεύω, ότι έτσι θα μπορέσει να κάνει ένα βήμα παραπάνω για να προβιβαστεί σε μεγαλύτερες κατηγορίες. Μπορούμε σαν Δήμος να το στηρίξουμε αυτό. Θέλει, όμως τεράστια προσπάθεια, θέλει αλλαγή φιλοσοφίας. Δεν είναι εύκολο, αλλά θεωρώ, ότι θα ήταν ό,τι καλύτερο! Καλό είναι να προκύψει, λοιπόν, μία ομάδα, στην οποία όλοι θα εργαζόμαστε για να πάει μπροστά. Η ομάδα θα αποτελείται από εκπροσώπους από τα υπόλοιπα σωματεία του Δήμου. Μόνο έτσι θεωρώ, ότι μπορεί να πάει μπροστά ο αθλητισμός στην περιοχή μας».\ndionysospost.gr: Τον προσεχή Μάιο διεξάγονται αυτοδιοικητικές εκλογές. Έχετε σκεφτεί να θέσετε υποψηφιότητα;\nΓιώργος Παθιακάκης: «Έχω αποδεχθεί την πρόταση του κυρίου Ζαμάνη να είμαι υποψήφιος μαζί του. Αν όλα πάνε καλά, θα συμβάλλω κι εγώ τα μέγιστα στο να προαχθούν τα αθλητικά δρώμενα της περιοχής μας».


Κεντρικό δελτίο 09/02/2020 | OPEN TV\nκαταχωρήθηκε: Δευτέρα 10 Φεβρουαρίου 2020 08:06\nΚεντρικό δελτίο 09/02/2020\nΣτο νοσοκομείο Σωτηρία και σε καραντίνα δύο Έλληνες που επαναπατρίστηκαν από την αποκλεισμένη λόγω κορωνοϊού, Γουχάν, τους παρέλαβε ελληνικό στρατιωτικό αεροσκάφος από την Ρώμη. Ποια είναι η κλινική τους εικόνα. Ώρες αγωνίας για τον Κώστα Βουτσά που παραμένει διασωληνωμένος στη μονάδα εντατικής θεραπείας στο Αττικόν. Τρίτο γεωτρύπανο από δημοπρασία αγόρασε η Τουρκία. Ολικό το λίφτινγκ στην Ομόνοια, η νέα όψη της πλατείας από Drones. Απόψε η λαμπερή βραδιά των Oscar, τα προγνωστικά για τα μεγαθήρια που συγκρούονται για τις μεγάλες κατηγορίες. Αναλυτικά οι ειδήσεις στο κεντρικό δελτίο ειδήσεων του OPEN με την Στέλλα Γκαντώνα.\nΚεντρικό δελτίο 10/02/2020«Όχι» από τα πέντε νησιά στη δημιουργία νέων δομών για πρόσφυγες και μετανάστες. Ποιες είναι οι περιοχές που επιτάσσει η κυβέρνηση, πως θα λειτουργούν... Σεσημασμένοι οι δύο «δράκοι» ιερόδουλωνΣτα χέρια της Αστυνομίας βρίσκονται δύο σεσημασμένοι κακοποιοί που στόχευαν εκδιδόμενες γυναίκες, τις βίαζαν, τις χτυπούσαν, τις κρατούσαν ομήρους και... Κρούσμα της αφρικανικής πανώλης των χοίρων στις ΣέρρεςΣε κόκκινο συναγερμό βρίσκονται οι υγειονομικές αρχές στο νομό Σερρών μετά τον εντοπισμό κρούσματος αφρικανικής πανώλης σε μικρή μονάδα εκτροφής... Κεντρικό δελτίο 08/02/2020 Κινηματογραφική σύλληψη πάνοπλων ληστών στην Κόρινθο, άνοιξαν πυρ εναντίον αστυνομικών, σε ποια μεγάλη ληστεία είχαν εμπλακεί. Διασωληνωμένος στην...


ΠΟΛΙΤΙΚΗ Cookies της «SABO S.A.»\nCookies είναι μικρά αρχεία δεδομένων τα οποία μία ιστοσελίδα που επισκέπτεσθε, όπως η δική μας, μπορεί να εγκαταστήσει και να αποθηκεύσει στον υπολογιστή ή την κινητή τερματική συσκευή σας (tablet, smartphone, laptop). Χάρη στα cookies, η ιστοσελίδα απομνημονεύει τις ενέργειές σας κατά την πλοήγηση.\nΑνάλογα με το είδος τους, τα cookies επιτελούν λειτουργίες μέτρησης της επισκεψιμότητας της σελίδας, καταγραφή αριθμού επισκεπτών, γλώσσας, ώρας εισόδου, γεωγραφικής προέλευσης, αναγνωριστικών στοιχείων συσκευής (π.χ. λειτουργικό σύστημα, ανάλυση οθόνης), λέξεις κλειδιά που χρησιμοποιήσατε, απόπειρες εισόδου κ.λπ. Άλλα cookies είναι προσωπικά δεδομένα και άλλα όχι. Ορισμένα cookies είναι τεχνικά απαραίτητα, ενώ άλλα εξυπηρετούν εμπορικούς και διαφημιστικούς σκοπούς.\nΥπάρχουν διάφορα είδη cookies, όπως λειτουργικά, τεχνικά, ταυτοποίησης χρηστών, διαφημιστικά κ.λπ.\nΤα cookies προβαλλόμενου ιστότοπου (first party cookies) είναι cookies που τοποθετούνται από τον ιστότοπο που επισκέπτεστε. Μπορούν να αναγνωστούν μόνο από τον συγκεκριμένο ιστότοπο. Επιπλέον, ο ιστότοπος μπορεί ενδεχομένως να χρησιμοποιεί εξωτερικές υπηρεσίες, οι οποίες επίσης τοποθετούν τα δικά τους cookies, τα λεγόμενα cookies τρίτων.\nΚάθε φορά που επισκέπτεσθε την ιστοσελίδα μας, θα σας ζητηθεί να αποδεχθείτε ή να απορρίψετε τα cookies. Αν επιλέξετε συνειδητά να τα αποδεχθείτε, ο ιστότοπός μας θα απομνημονεύσει τις προτιμήσεις σας (π.χ. γλώσσα) για ορισμένο χρονικό διάστημα. Με τον τρόπο αυτό δεν θα χρειάζεται να τις εισαγάγετε εκ νέου όταν περιηγείσθε στη σελίδα μας κατά τη διάρκεια της ίδιας επίσκεψης.\nΗ εγκατάσταση και χρήση «cookies» ρυθμίζεται από τον Ν. 3471/2006 άρθ. 4 παρ. 5 που ενσωμάτωσε την Ευρωπαϊκή Οδηγία 2002/58/ΕΚ ePrivacy. Κάθε ιστοσελίδα επιτρέπεται να εγκαταστήσει ένα τέτοιο «cookie» μόνο αν εσείς ως χρήστης μας δώσετε με θετική ενέργεια (opt-in) τη ρητή συγκατάθεσή σας (κατά τους όρους του ΓΚΠΔ 2016/679), μετά από σαφή και εκτενή ενημέρωση για την εγκατάσταση αυτή, τη χρησιμότητα, τις συνέπειες άρνησης για την εμπειρία χρήστη, το σκοπό της επεξεργασίας, την άσκηση δικαιώματος πρόσβασης και τυχόν αποδέκτες των δεδομένων. Η συγκατάθεση αυτή μπορεί να δίδεται μέσω κατάλληλων ρυθμίσεων στο φυλλομετρητή ιστού ή μέσω άλλης εφαρμογής. Για το σκοπό αυτό, σας παρέχουμε την παρακάτω αναλυτική ενημέρωση:\n5. Πώς χρησιμοποιούμε τα cookies:\n5.1. Cookies προβαλλόμενου ιστότοπου\n5.2. Cookies τρίτων (third party cookies)\nΗ ιστοσελίδα μας προβάλλει περιεχόμενο από εξωτερικούς παρόχους, όπως Google Analytics, Google Maps, You Tube, Facebook, Twitter, LinkedIn, Pinterest)\nΓια την προβολή περιεχομένου τρίτων μερών πρέπει πρώτα να αποδεχθείτε τους όρους και τις προϋποθέσεις που ορίζουν οι ίδιοι εξωτερικοί συνεργάτες. Μεταξύ αυτών συγκαταλέγεται η πολιτική τρίτων μερών για τη συλλογή cookies, η οποία εκφεύγει του ελέγχου μας. Αν όμως δεν προβάλλετε το συγκεκριμένο περιεχόμενο, δεν εγκαθίστανται cookies τρίτων στη συσκευή σας.\nΜπορείτε κατά περίπτωση να πλοηγηθείτε ελεύθερα ελέγχοντας και αποδεχόμενοι ή όχι τα cookies είτε τα δικά μας είτε τρίτων μερών, η πολιτική χρήσης των οποίων καθορίζεται αποκλειστικά και μόνο από αυτούς, χωρίς τη δική μας εμπλοκή και νομική ευθύνη.\nΔίπλα στο κουμπί αποδοχής κάθε cookie υπάρχει σύνδεσμος, που οδηγεί στην παρούσα Πολιτική χρήσης cookies της ιστοσελίδας μας, στην οποία κάθε χρήστης μπορεί να διαβάσει όλες τις απαραίτητες πληροφορίες, οι οποίες θα τον διευκολύνουν να λάβει απόφαση για τη χορήγηση συγκατάθεσης ή όχι στην αποδοχή cookies.\n7. Έλεγχος και διαγραφή cookies\nΜπορείτε να ελέγχετε και/ή να διαγράφετε τα cookies ανάλογα με τις επιθυμίες σας. Μπορείτε να διαγράψετε όλα τα cookies που βρίσκονται ήδη στον υπολογιστή σας, όπως και να ρυθμίσετε τους περισσότερους φυλλομετρητές κατά τρόπο που να μην επιτρέπουν την εγκατάσταση cookies. Ωστόσο, στην περίπτωση αυτή ίσως χρειαστεί να προσαρμόζετε εσείς από μόνοι σας ορισμένες προτιμήσεις κάθε φορά που επισκέπτεσθε έναν ιστότοπο, και επίσης ενδέχεται να μην λειτουργούν μερικές υπηρεσίες (π.χ. προτιμήσεις ιστότοπου). Για περισσότερες πληροφορίες σχετικά με αυτές τις ρυθμίσεις, σας προτείνουμε να επισκεφθείτε τους παρακάτω συνδέσμους ή κάντε κλικ στην καρτέλα "Βοήθεια" στο πρόγραμμα περιήγησής σας.\nΤελευταία Αναθεώρηση 10-6-2020


«Ηξεραν, αλλά ήθελαν μανάδες να κλαίνε στα οδοφράγματα» - ΤΑ ΝΕΑ\ntanea.gr > Έντυπες Ειδήσεις > Πολιτική > «Ηξεραν, αλλά ήθελαν μανάδες να κλαίνε στα οδοφράγματα»\nΔιστακτικά η Κυπριακή Βουλή αγγίζει το σκάνδαλο της εξαπάτησης συγγενών των αγνοουμένων n Η Επιτροπή Ανθρωπίνων Δικαιωμάτων ανακοίνωσε ότι θα διερευνήσει το ενδεχόμενο διάπραξης ποινικών αδικημάτων από πλευράς αρμοδίων n Το εάν θα φτάσει μέχρι τέλους αυτή η ιστορία δεν το γνωρίζει κανείς\nΚωνσταντίνου Κώστας 27 Σεπτεμβρίου 2021 | 05:00\nΓια δεκαετίες, η εικόνα τους στοίχειωνε την εθνική μνήμη και συνείδηση. Μαυροντυμένες μέχρι τέλους και κρατώντας τις φωτογραφίες των παιδιών τους, οι μανάδες των - Ελληνοκυπρίων - αγνοουμένων του 1974 μαζεύονταν στο οδόφραγμα του Λήδρα Πάλας στη Λευκωσία ζητώντας να μάθουν τι απέγιναν τα παιδιά τους. Καθένα από τα 47 χρόνια που μας χώρισαν από εκείνο το καλοκαίρι έπαιρνε και κάποιες μαζί του, μέχρι που χάθηκαν. Ολες με την ίδια απορία και χωρίς οι πλείστες να γνωρίζουν ότι τα παιδιά τους, πάνω στο αφήγημα για «επιστροφή» των οποίων κτίστηκαν αμέτρητες πολιτικές καριέρες και εκφωνήθηκαν άλλοι τόσοι πατριωτικοί δεκάρικοι, ήταν θαμμένα σε διάφορα σημεία. Ενίοτε στις ελεύθερες περιοχές. Και το χειρότερο; Οτι η πολιτεία γνώριζε για αυτά. Με κάθε λεπτομέρεια. Αλλά, δεν τους το έλεγε. Οσο πιο πολλοί θεωρούνταν οι αγνοούμενοι τόσο καλύτερα μπορούσαν να κάνουν οι πολιτικοί όλων των αποχρώσεων «αγώνα για επιστροφή» των παιδιών τους, κρατώντας την ελπίδα τους ζωντανή με παραμύθια ότι τους είχαν ξαναπαντρέψει στην Τουρκία ή ότι τους είχαν φυλακισμένους. Και επίσης διότι, εάν το ζήτημα άνοιγε, θα αποκαλύπτονταν τα σημεία και τέρατα που σημάδεψαν εκείνο το καλοκαίρι τον τόπο. Οχι από την εισβολή, αυτά είναι γνωστά, αλλά από την προδοσία και τη διάλυση του πραξικοπήματος που προηγήθηκε και την αδιαφορία του κράτους τότε και μετά για σωστή διερεύνηση της τύχης τους. Υπήρχε όμως και ένας τρίτος παράγοντας: κάποιοι συγγενείς, όχι βέβαια οι μανάδες και οι σύζυγοι, γνώριζαν ότι οι δικοί τους ήταν νεκροί. Λίγοι από ιδιοτέλεια, άλλοι από φόβο μήπως και έμεναν ακάλυπτα τα παιδιά των νεκρών - «αγνοουμένων» σε μια Κύπρο διαλυμένη, έκαναν ότι δεν γνώριζαν.\nΟταν προς το τέλος τη δεκαετίας του 1990, ο βραβευμένος σήμερα - μαζί με την τουρκοκύπρια συνάδελφό του Σεβγκιούλ Ουλουντάγ - για τις έρευνές του στο θέμα δημοσιογράφος Αντρέας Παράσχος τόλμησε να το διερευνήσει σε βάθος, έγινε δέκτης ακόμα και απειλών ενάντια στη ζωή του. Οι μανάδες στέκονταν ακόμα στα οδοφράγματα και έκλαιγαν. Συχνά, στην ίδια πόλη όπου τα παιδιά τους ήταν θαμμένα και που κάποιοι εισέπρατταν μισθούς αξιοζήλευτους «ασχολούμενοι» με την τύχη τους.\nΤις προάλλες η Επιτροπή Ανθρωπίνων Δικαιωμάτων της Κυπριακής Βουλής τόλμησε να αγγίξει έστω και με καθυστέρηση δεκαετιών το ζήτημα και να ανακοινώσει ότι θα διερευνήσει και ενδεχόμενο διάπραξης ποινικών αδικημάτων από πλευράς αρμοδίων. Το εάν θα φτάσει μέχρι τέλους αυτή η ιστορία δεν το γνωρίζει κανείς. Είχαν προηγηθεί δύο καταδικαστικές για την Κυπριακή Δημοκρατία αποφάσεις από το Ευρωπαϊκό Δικαστήριο Δικαιωμάτων του Ανθρώπου (ΕΔΑΔ) που αφορούσαν δύο περιπτώσεις πεσόντων, οι οποίοι όπως και πολλοί άλλοι είχαν ταφεί πρόχειρα στο μετέπειτα Κοιμητήριο Λακατάμιας κοντά στη Λευκωσία σε ομαδικούς τάφους. Ομως παρουσιάζονταν στους συγγενείς τους ως αγνοούμενοι. Ο λόγος; Σε μεγάλο βαθμό τα λάθη που είχαν γίνει σε μάχες, όπως λ.χ. στην περιοχή του Αγίου Παύλου στη Λευκωσία, κατά τη β' φάση της τουρκικής εισβολής, όταν αφέθηκαν ακάλυπτα κατά την υποχώρηση των ελληνοκυπριακών δυνάμεων προκεχωρημένα σημεία, στα οποία οι στρατιώτες μην έχοντας ειδοποιηθεί ξύπνησαν το πρωί και βρέθηκαν κυριολεκτικά περικυκλωμένοι από τους εισβολείς και τις δυνάμεις της Τουρκικής Δύναμης Κύπρου (ΤΟΥΡΔΥΚ), το στρατόπεδο της οποίας ήταν απέναντι. Οσοι δεν σκοτώθηκαν στις μάχες που ακολούθησαν πιάστηκαν αιχμάλωτοι και εκτελέστηκαν. Ενας από αυτούς ήταν και ο έφεδρος Χριστοφής Ππασιάς, τον οποίο αφορά η μία από τις πρόσφατες αποφάσεις του ΕΔΑΔ και τον οποίο άλλοι στρατιώτες είδαν να τον συλλαμβάνουν Τούρκοι και να φωνάζει «Παναγία μου, τα παιδιά μου!».\nΜε αρκετή από την περιοχή των μαχών να έχει καταληφθεί, οι συγγενείς άρχισαν να αναζητούν τους δικούς μέσω των Ηνωμένων Εθνών. Αυτό που δεν γνώριζαν ήταν πως οι πλείστες των σορών είχαν περισυλλεγεί και παραδοθεί στα μέλη της Στρατιωτικής Μπάντας της Εθνικής Φρουράς (ΣΜΕΦ), με τα φορτηγά της οποίας μεταφέρθηκαν στη Λακατάμια και τάφηκαν σε μαζικούς τάφους όπως και πολλοί άλλοι νεκροί - ανάμεσά τους και πεσόντες Ελλαδίτες της Ελληνικής Δύναμης Κύπρου (ΕΛΔΥΚ) - από μάχες σε άλλες τοποθεσίες. Το κράτος γνώριζε. Και διατηρούσε ακριβή αλλά απόρρητο κατάλογο με πολλούς από αυτούς που είχαν ταφεί, αρνούμενο να δώσει πληροφορίες στους συγγενείς τους. Δεν ήθελε για πολιτικούς λόγους να μειωθεί ο αριθμός των αγνοουμένων και τους παρουσίαζε ως τέτοιους στους οικείους τους. Αυτό άλλωστε είναι που υπόσχεται η Βουλή να διερευνήσει σήμερα. Είναι κάτι που το ΕΔΑΔ ήδη έκρινε και για το οποίο καταδίκασε την Κύπρο.\nΗ πτυχή των ελλαδιτών αγνοουμένων είναι ένα βέβαια ένα κεφάλαιο από μόνη της, αλλά μιλώντας ειδικά για τους τάφους στη Λακατάμια οφείλει κανείς να καταγράψει και το εξής: Πολλοί συγγενείς «αγνοουμένων» ταξίδευαν κάθε καλοκαίρι από την Ελλάδα γνωρίζοντας ότι τα παιδιά τους είχαν - μάλλον - σκοτωθεί και - μάλλον - ταφεί στο κοιμητήριο. Στέκονταν πάνω από τάφους που έγραφαν «Αγνωστος» και τελούσαν τρισάγιο την ώρα που οι Αρχές ήξεραν σε ποιον «αγνοούμενο» ανήκε ο τάφος. Το είχε αποκαλύψει και αυτό ο Ανδρέας Παράσχος στα πολλά των άρθρων του τα οποία οι αρμόδιοι αγνοούσαν επιδεικτικά, μαζί με τις αποδείξεις που τα συνόδευαν, χωρίς ποτέ να τον καλέσουν να καταθέσει, πριν από τη συνεδρία της Επιτροπής Ανθρωπίνων Δικαιωμάτων της Βουλής. Ο δημοσιογράφος διατηρεί ακόμα το λεπτομερέστατο αρχείο, από το οποίο με προθυμία έδειξε στα «ΝΕΑ» πολλά από τα ντοκουμέντα, ανάμεσά τους και ένα έγγραφο που αποδεικνύει πως ειδικά στο Κοιμητήριο Λακατάμιας υπήρχε σε κάποιον βαθμό καταγραφή. Στις στολές πολλών από τους πεσόντες βρέθηκαν τα Φύλλα Πορείας τους, όπως λ.χ. του λοχία της ΕΛΔΥΚ Χρήστου Κουκουλάρη, τον οποίο οι συγγενείς του αναζητούσαν για χρόνια. Οι Αρχές γνώριζαν και τον ακριβή τάφο.\nΑκούγοντας τα περί «συγγνώμης» της πολιτείας τις προάλλες, ο Ανδρέας Παράσχος μειδιά και οργίζεται. Το κατήγγειλε άλλωστε και ενώπιον των βουλευτών χωρίς κανείς να τολμήσει να τον αμφισβητήσει. Πολλοί των αρμοδίων, εξηγεί, ενώ ήξεραν δεν ήθελαν να χαλάσουν «το μέγα απόρρητο σύμπλεγμα με τον κατάλογο των αγνοουμένων, ο οποίος από το 1974 δημοσιοποιήθηκε επισήμως τον Δεκέμβριο του 2000». Εκείνο κρατούσε τους φακέλους επτασφράγιστους μακριά από τους συγγενείς των νεκρών. Την ώρα που κάποιοι «έκαναν καριέρες ζεσταίνοντας τις καρέκλες και κάνοντας ταξιδάκια διαφώτισης με τα λεφτά των φορολογουμένων, οι σύζυγοι των Ππασιάδων έπλεναν σκάλες και καθάριζαν τουαλέτες για να μεγαλώσουν τα παιδιά τους», όπως λέει χαρακτηριστικά.\nΚάπως έτσι συνεχίστηκε το τσιμπούσι πάνω από τους τάφους και τους κλειστούς φακέλους. Η κοινωνία είχε μάθει αρκετά λόγω της επιμονής ανθρώπων όπως ο Παράσχος και από μαρτυρίες συγγενών. Η πολιτεία όμως συνέχιζε για δεκαετίες να τους παραπλανεί. Σε κάποιες περιπτώσεις από διάφορα σημεία είχει γίνει εκταφή οστών, τα οποία ραντίζονταν για καιρό με χημικά, όπως αποκαλύφθηκε στη Βουλή τις προάλλες, σε σημείο που πλέον είναι δύσκολο να αναγνωριστούν με DNA και να επιστραφούν στους οικείους τους.\nΜια από τις πιο τραγικές αλλά και αξιοπρεπείς μορφές αυτές της ιστορίας είναι η Αγγελική Κυπριανίδου. Αναζητώντας τον «αγνοούμενο» στις μάχες του Αγίου Παύλου σύζυγό της, νεαρή κοπέλα τότε με δύο παιδιά, υποψιάστηκε ότι κάτι δεν πήγαινε καλά καθώς ο άντρας της έβρισκε τρόπο να επικοινωνεί τακτικά μαζί της. Οταν πήγε στο σημείο, της είπαν να φύγει διότι πιο κάτω είχε «γίνει μακελειό» όπως αφηγήθηκε στα «ΝΕΑ». Συνέχισε να τον ψάχνει μέχρι που ένας κληρωτός της είπε ότι είχαν πάρει νεκρούς από εκείνες τις μάχες στη Λακατάμια. Οπως και άλλοι συγγενείς οι οποίοι είχαν τέτοιες πληροφορίες, αποτάθηκε στις Αρχές αλλά συνάντησε την απόρριψη του αιτήματός της για επιτόπια έρευνα προκειμένου να δει εάν τελικά ο άντρας της ήταν νεκρός ή «αγνοούμενος». Της είπαν ότι δεν επιτρέπεται και μπορεί να γίνει μόνο εάν υπάρχει υπόνοια εγκλήματος. Ετσι πήγε στο σημείο νύχτα και έσκαψε μόνη της, «με το φεγγάρι» όπως μου αφηγήθηκε με τη βοήθεια φίλων. Καταλαβαίνοντας πόσο δύσκολη της είναι η ανάμνηση εκείνης της εμπειρίας δεν επέμεινα στην παράκλησή μου να τη συναντήσω, είχε όμως τη μεγάλη καλοσύνη να μου πει κάποια πράγματα από το τηλέφωνο. «Θυμάμαι που το χώμα ήταν ακόμα μαλακό», μου είπε και μου εξήγησε πως έσκαβαν συνεχώς, όμως το χώμα κυλούσε πάλι και το ξανάβγαζαν όπως μπορούσαν, προσπαθώντας να αποφύγουν τη μυρωδιά της αποσύνθεσης από τις πρόχειρα τοποθετημένες σορούς. «Βρήκα 3-4 άλλους πριν βρω τον σύζυγό μου», συνέχισε. «Τα παιδιά μου ήταν έξι και οκτώ τότε. Κάθε μέρα που έφευγα τους έλεγα "πάω να βρω τον πατέρα σας"». Και όταν πλέον σκάβοντας η ίδια τον βρήκε; «Δεν τους είπα, α είναι στον ουρανό κ.λπ. Τους εξήγησα ότι ο πατέρας τους ήταν ένας ήρωας και δούλεψα μαζί τους το τραύμα. Τα έμαθα να είναι περήφανα για τον πατέρα τους, όπως και εγώ». Τη ρώτησα εάν και η ίδια προσέφυγε στη Δικαιοσύνη. «Οχι, κ. Κωνσταντίνου», μου απάντησε, εξηγώντας πως εάν η πολιτεία ήθελε να κάνει κάτι για τον σύζυγό της μπορούσε να το κάνει από μόνη της. Ακόμα και σ' έναν δρόμο εκεί στην περιοχή όπου έπεσε να δώσει το όνομά του. Σπανιότητα έκαναν κάτι τέτοιο για ήρωες του 1974.\nΔεν είχαν όμως όλες οι μανάδες και οι σύζυγοι το κουράγιο να πάνε μια νύχτα να σκάψουν για να βρουν τον άνθρωπό τους ανάμεσα σε άλλες σορούς σε αποσύνθεση. Αλλωστε δεν ήξεραν καν πού τους έθαψαν. Οι πλείστες μανάδες έζησαν - και πέθαναν - περιμένοντας να μάθουν τι απέγιναν την ώρα που η πολιτεία γνώριζε πως ήταν νεκροί αλλά τους το έκρυβε. Ο Κυριάκος Αντωνιάδης, ο οποίος ήταν αστυνομικός και πέρασε τέσσερα χρόνια ερευνώντας τους αγνοουμένους, δήλωσε τις προάλλες το εξής συγκλονιστικό: «Είχαμε μαρτυρίες. Αλλά η Υπηρεσία δεν έδινε στοιχεία στους συγγενείς γιατί ήθελαν τις μανάδες να πηγαίνουν στα οδοφράγματα με τις φωτογραφίες και να κλαίνε, για να μπορούν κάποιοι να κάνουν τις δουλειές τους εις βάρος των αγνοουμένων. Ο Θεός να μη δείξει σε κανέναν όσα πέρασα στη θητεία μου στην Υπηρεσία Αγνοουμένων». Ενας από αυτούς τους νεκρούς ήταν και ο αδελφός του, στον ίδιο χώρο, στη Λακατάμια. Αναγνωρίστηκαν δύο οστά του μόνο. Πρόκειται για ένα φρικιαστικό, ένα δεύτερο, εμφύλιο, έγκλημα του 1974. «Ας σπάσει έστω και τώρα αυτό το απόστημα», λέει ο Ανδρέας Παράσχος. Αλλά ακόμα και τώρα, κανείς δεν είναι σίγουρος ότι θα γίνει τελικά και αυτοί οι άνθρωποι, όσοι ζουν, θα έχουν αν μη τι άλλο μια ηθική ικανοποίηση και ένα μνήμα για να θάψουν τους νεκρούς τους και το παρελθόν των δικών τους ζωών που τόσο αδίστακτα και άδικα σακατεύτηκαν. Πόσω μάλλον να δουν και κάποιον να τιμωρείται για αυτή την τόσο ντροπιαστική σελίδα της κυπριακής Ιστορίας.


Η ΙΣΤΟΡΙΑ ΓΡΑΦΕΤΑΙ ΜΕ ΠΥΓΜΗ ΚΑΙ ΟΧΙ ΜΕ ΜΝΗΜΟΝΙΑ | ΕΘΝΙΚΙΣΜΟΣ.net\nΗ Ελλάς έχει ιστορία ένδοξη, τρανούς προγόνους, τρανές διδαχές, γερές παρακαταθήκες, Θεϊκή Ευλογία, γεωπολιτικό περιβάλλον ζηλευτό. Όμως η ιερή πατρίδα μας πάσχει στα κυριότερα. Έχει έναν λαό πάντα ευκολόπιστο και πάντα προδομένο, έναν λαό που τείνει ευήκοο ους στις σειρήνες τής βολής, έναν λαό που επέτρεψε στους Εφιάλτες και τούς Βαρβάρους τού σύγχρονου καιρού να τού πάρουν εδάφη και ψυχές, με αντάλλαγμα χρήματα ματωμένα.\nΟι Έλληνες αφήσαμε τούς υπηρέτες τής παγκοσμιοποίησης και τούς μνηστήρες τής παγκόσμιας σιωνιστικής εξουσίας να μας διαστρέψουν την εθνική μας ταυτότητα, την εθνική μας ιστορία, την ψυχή μας δηλαδή την ίδια. Δεν ξέρει η Φυλή μας που πάει, που βαδίζει, από πού έρχεται και ποια είναι η αποστολή της. Φτάσαμε στο σημείο να αντικρίζουμε τούς πολιτικούς να πανηγυρίζουν για το νέο μνημόνιο και να ετοιμάζονται να το εφαρμόσουν μαζί με τούς δήθεν διαφωνούντες, όταν σε κάποιο σημείο τής Πατρίδος μας έβγαινε ένα ένταλμα σύλληψης για ένα φτωχό ανήλικο ελληνόπουλο επειδή εμπορευόταν τριαντάφυλλα δίχως άδεια!\nΤο νέο μνημόνιο δεν έφερε λεφτά βέβαια για το λαό ούτε καν για τα λαμόγια που ασκούν εποπτεία και κηδεμονία στο ψευτορωμέϊκο, αλλά έφερε νέα μέτρα, με νέους κεφαλικούς φόρους σε μια νέου τύπου τουρκοκρατία, όμοια με την παλαιά. Κάντε όσα σάς ζητήσαμε, κάντε το σκατό σας παξιμάδι και βλέπουμε. Αλλά και στα εθνικά μας θέματα, που είναι απείρως σοβαρότερα των οικονομικών για τη ζωή ενός πραγματικά ελεύθερου και φιλόδοξου έθνους, οι εξελίξεις είναι σκοτεινές για το μαλθακό μόρφωμα που κάνει πως είναι τάχα κράτος.\nΤι χρεία έχομεν να μιλούμε για σεντούκια, όταν το χαλί που πατούμε έχει από κάτω σάπιο και κούφιο έδαφος. Στα Στενά τού Βοσπόρου, στο Αιγαίο και την Ανατολική Μεσόγειο κρίνεται το μέλλον τής γεωπολιτικής αυλής μας και τής Εθνικής μας Κοινότητος. Πρόσφατα οι Τούρκοι τέθηκαν σε συναγερμό, διότι υπήρξαν πληροφορίες για την ναρκοθέτηση τού περάσματος τού Βοσπόρου από τούς ισλαμοτζιχαντιστές συνεργάτες τους σε βάρος ρωσικών πλοίων. Στο δε Αιγαίο οι Τούρκοι ήδη μέσα από ναυτικές οδηγίες, ασκήσεις με πραγματικά πυρά και γεωφυσικές έρευνες αλλά και έρευνες διάσωσης, ασκούν τον έλεγχο στο μισό Αιγαίο, εκφράζοντας ανοικτά τις διεκδικήσεις τους επί των νησιών μας.\nΗ Ελλάς των ψευτορωμιών πολιτικάντηδων δεν έχει σχέδιο εθνικής στρατηγικής πολιτικής. Οι γραικύλοι νεοεφιάλτες δεν έχουν καν σχέδιο Εθνικού Σκοπού με σαφή χάραξη μήτε θαλασσίων ζωνών μήτε διεκδικήσεως εδαφών και γεωπολιτικής υπεροχής με ζώνες εθνικής ασφαλείας. Η δε συμμαχική και καλά πολιτική που ασκούν είναι επί τής ουσίας σχέση εξαρτήσεως από το άρμα τού σιωνισμού, πολιτική επικίνδυνη και αρτηριοσκληρωτική που αντιστοιχεί στην εκχώρηση εξουσιών και εθνικής κυριαρχίας που έχει αποδεχθεί το ξενοκίνητο δημοκρατικό καθεστώς.\nΤις προάλλες που συναντήθηκε ο ελληνόφωνος πρωθυπουργός με τον Ρώσο πρόεδρο ο οποίος τού επισήμανε την ριψοκίνδυνη ενίσχυση τής αμερικανικής βάσης στη Σούδα τής Κρήτης, ο πρωθυπουργεύων τού απάντησε πως έχουν το νου τους η ψευτοευρωπαϊκή ένωση και το ΝΑΤΟ. Εκείνοι δηλαδή που καλύπτουν τις ενέργειες τής Τουρκίας, εκείνοι που καλύπτουν την παρουσία και τις ενέργειες των μουσουλμάνων σε Ελλάδα, Ρωσία και Ανατολή, εκείνοι που στηρίζουν όσους ζητάνε ελληνικά εδάφη και την Κύπρο μας. Να στηρίξουμε και να ανεχθούμε τούς εχθρούς μας που μισούν την Ορθοδοξία και το Εθνικό Φρόνημα και ολάκερο τον Ελληνισμό μας!\nΗ εθνική πολιτική τού καθάριου και εθνικοκοινωνικού μας ελληνισμού έχει ως σκοπό της να εξυπηρετήσει το δίκαιο και το συμφέρον τού Ελληνικού Έθνους. Είμαστε αποφασισμένοι να κλείσουμε την οδό των εχθρών μας σε ξηρά, αέρα και θάλασσα. Να διεκδικήσουμε διευρυμένη παρουσία και εγγυοδοσία των Ελληνικών Ενόπλων Δυνάμεων για την περιφρούρηση των πληθυσμών μας πέριξ των προσωρινών συνόρων, υπέρ των δικαιωμάτων τους σε εθνικές και θρησκευτικές ελευθερίες και αυτοπροσδιορισμό. Να φτάσουμε στον απώτατο σκοπό τής απελευθερώσεως των σκλάβων ελληνικών πατρίδων που περιστοιχίζουν την ελεύθερη Ελλάδα και να διευρύνουμε τα εθνικά μας σύνορα.\nΌταν σχεδιάζεις την ανάπτυξη τού κράτους, φροντίζεις να προασπίσεις την κοινωνική συνοχή και την εθνική ασφάλεια. Κοινωνική συνοχή έχεις όταν αποδιώχνεις προδότες, επικυρίαρχους και ξένα τυχοδιωκτικά σώματα. Εθνική ασφάλεια έχεις όταν δεν περιβάλλεσαι από κανένα διεκδικητικό σε βάρος σου φορέα και όταν ελέγχεις σε μεγάλο γεωγραφικό εύρος τις ενεργειακές πηγές και τα γεωφυσικά περάσματα που απαρτίζουν τη γειτονιά σου.\nΑυτομάτως λοιπόν η ορθή εθνική πολιτική συνεπάγεται υψηλό εθνικό φρόνημα και συμμαχική πολιτική ειδικών επιλογών και υψηλής συμπόρευσης επιδιωκόμενου αποτελέσματος. Ισχύει πάντα ο μέγιστος και αδιάψευστος κανόνας ότι δεν υπάρχουν μόνιμες φιλίες, αλλά μόνιμα συμφέροντα. Επομένως, μιλάμε για εξωτερική πολιτική πολλαπλών ταχυτήτων και όχι κλειστών θυρών. Και φυσικά το εθνικοκοινωνικό μας κίνημα ταυτίζει την εξωτερική μας πολιτική με δύο μεγάλα δόγματα. Πρώτον, εξίσωση τής ιστορικής αλήθειας με την σύγχρονη εθνική και κρατική μας υπόσταση. Και δεύτερον, ουδείς Έλλην σκλάβος μέσα από μια Μεγάλη και Ισχυρή Ελλάδα.\nΕθνική πυγμή λοιπόν σημαίνει εθνική εργασία, ισχυρή εθνική βούληση, πλήρης ελευθερία. Εθνική πυγμή σημαίνει να βαδίζεις με σεβασμό επάνω στα ιστορικά ίχνη τής Φυλής σου και να ανοίγεις τον δρόμο στα γεννήματά σου, γράφοντας τη νέα δική σου ιστορία. Πυγμή διαθέτεις όταν πολεμάς και νικάς για λογαριασμό δικό σου, υποτάσσοντας τούς εχθρούς σου. Όταν τρανώνεις την Πατρίδα πρώτα και κύρια με το αίμα τής ιστορικής δικαιοσύνης. Τότε το μνημόνιο τής αλήθειας το συγγράφει η Μεγάλη Δύναμη τής Πίστης και τού Δικαίου, η Ορθόδοξη και Εθνικιστική Ελλάς.\n← ΣΑΝ ΣΗΜΕΡΑ – Ο ΜΑΚΑΡΙΟΣ ΚΑΛΕΙ ΤΟΥΣ ΤΟΥΡΚΟΥΣ ΣΤΗΝ ΚΥΠΡΟ!\nΑΦΡΙΚΑΝΗ ΚΑΤΕΣΤΡΕΨΕ ΑΡΧΑΙΑ ΑΝΤΙΚΕΙΜΕΝΑ ΤΟΝ ΜΑΪΟ (!) ΣΤΟ ΜΟΥΣΕΙΟ ΤΗΣ ΒΕΡΓΙΝΑΣ! ΓΙΑΤΙ ΔΕΝ ΕΧΕΙ ΣΥΛΛΗΦΘΕΙ ΑΚΟΜΗ; →


ΟΜΑΔΕΣ ΕΡΓΑΣΙΑΣ - elenispinou\nΟι μαθητές, χωρισμένοι σε ομάδες εργασίας, ανταλλάσσουν εμπειρίες ή εκπονούν ασκήσεις με σκοπό την πληρέστερη επεξεργασία της διδακτέας ύλης. (Douglas, 1997). Κατανέμουμε τους συμμετέχοντες σε μικρές ομάδες, οι οποίες επιφορτίζονται μέσα σε μικρό διάστημα να παράγουν έργο. Ανάμεσα στα πλεονεκτήματα είναι η εξασφάλιση της συμμετοχής των συμμετεχόντων, η καλλιέργεια κριτικού πνεύματος, η καλλιέργεια δημιουργικότητας, η εξασφάλιση επικοινωνιακής διδασκαλίας.\nΑναγγέλλουμε τη διάρκεια και το αναμενόμενο από την ομάδα αποτέλεσμα. Οι τρόποι κατανομής των ομάδων ποικίλουν:\n1.Με τρόπο τυχαίο ανάλογα με τις θέσεις τους. (π.χ. Θρανία. Η μέθοδος προσφέρεται όταν δουλεύουν στο ίδιο θέμα).\n2.Με προσωπική επιλογή όταν τα θέματα είναι διαφορετικά.\n3.Αριθμός μελών ομάδων (3-7). Το προτιμότερο μέγεθος είναι 5. Οι μονοί αριθμοί λειτουργούν πάντοτε καλύτερα. (Courau, 2000).\nΗ εφαρμογή εγινε στην τάξη μας απο τους συναδέλφους Καλαφάτης Κώστας και Κομνηνού Αθηνά για τα αίτια του πρώτου Παγκοσμίου Πολέμου για την ιστορία της Γ' Γυμνασίου.Οι μαθητές χωρίστηκαν σε τρεις ομάδες με τυχαίο τρόπο. 'Ολες οι ομάδες πήραν το ίδιο φύλλο εργασίας που περιείχε για κάθε αίτιο μια πρωτογενή πηγή από ένα ντοκουμέντο της εποχής και μια αναζήτηση στο διαδίκτυο αλλά κάθε ομάδα ανέλαβε να διερευνήσει ένα μόνο αίτιο. Μετά τη διερεύνηση κάθε ομάδα θα έπρεπε να συντάξει ένα κείμενο για το αίτιο που είχε αναλάβει να διερευνήσει και να το αναρτήσει στο blog της. Στο τέλος η τάξη ενώθηκε πάλι και ένας εκπρόσωπος από κάθε ομάδα παρουσίασε το κείμενο της ομάδας του στους υπολοίπους. Ακολούθησαν ερωτήσεις και συζήτηση πάνω στα κείμενα των ομάδων από τους υπολοίπους μαθητές.\nΟι μαθητές είχαν την ευκαιρία να διερευνήσουν τα αίτια του πρώτου παγκοσμίου πολέμου και να εξετάσουν και άλλες πηγές πέρα του σχολικού βιβλίου. Το γεγονός οτι οι ομάδες επιλέχθηκαν τυχαία τους έδωσε ανομοιογένεια και ετσι οι πιο "καλοί'' μαθητές υποστήριξαν τους πιο ''αδύναμους''. Επιπλέον, ενισχύθηκε η μεταξύ οτυς συνεργασία και ήρθαν πιο κοντά δουλέυοντας μαζί.


Γράφτηκε από τον Α.Ο. Τρεις Αστέρες `89 Ιαν 11, 2016\nΔιοργάνωση: Α.Ο. ΤΡΕΙΣ ΑΣΤΕΡΕΣ ‘89\nΧώρος Αγώνων: Α. Κουρτίδου 122, Αθήνα (600 μέτρα από ΗΣΑΠ Άγ. Ελευθερίου)\nΣύστημα Αγώνων: Ελβετικό 7 γύρων με Διεθνή Αξιολόγηση (FIDE Rating)\n1ος γύρος ΣΑΒΒΑΤΟ 16 ΙΑΝΟΥΑΡΙΟΥ 2016 ΩΡΑ ΕΝΑΡΞΗΣ 18:00\n2ος γύρος ΣΑΒΒΑΤΟ 23ΙΑΝΟΥΑΡΙΟΥ 2016 ΩΡΑ ΕΝΑΡΞΗΣ 18:00\n3ος γύρος ΣΑΒΒΑΤΟ 30 ΙΑΝΟΥΑΡΙΟΥ 2016 ΩΡΑ ΕΝΑΡΞΗΣ 18:00\n4ος γύρος ΣΑΒΒΑΤΟ 06 ΦΕΒΡΟΥΑΡΙΟΥ 2016 ΩΡΑ ΕΝΑΡΞΗΣ 18:00\n5ος γύρος ΣΑΒΒΑΤΟ 13 ΦΕΒΡΟΥΑΡΙΟΥ 2016 ΩΡΑ ΕΝΑΡΞΗΣ 18:00\n6ος γύρος ΣΑΒΒΑΤΟ 20 ΦΕΒΡΟΥΑΡΙΟΥ 2016 ΩΡΑ ΕΝΑΡΞΗΣ 18:00\n7ος γύρος ΣΑΒΒΑΤΟ 27 ΦΕΒΡΟΥΑΡΙΟΥ 2016 ΩΡΑ ΕΝΑΡΞΗΣ 18:00\nΕπιβεβαίωση συμμετοχών: 17:30-18:00 στον πρώτο γύρο.\nΧρόνος σκέψης: Ο χρόνος σκέψης ορίζεται σε μία (1) ώρα για την ολοκλήρωση της παρτίδας και επιπλέον 30’’ για κάθε κίνηση που ολοκληρώνει ο παίκτης από την πρώτη κίνηση. Η καταγραφή των κινήσεων είναι υποχρεωτική καθ’ όλη την διάρκεια της παρτίδας. Ο σκακιστής που θα υπερβεί τον παραπάνω χρόνο σκέψεις χάνει τη παρτίδα.\nΑρχική κατάταξη: Πριν τη κλήρωση του πρώτου γύρου οι συμμετέχοντες κατατάσσονται με τη σειρά διεθνούς ΕΛΟ, στη συνέχεια με το Ελληνικό και μετά με αλφαβητική σειρά.\nΠαράβολο συμμετοχής: 10,00€\nΔικαίωμα συμμετοχής: Έχουν παιδιά γεννημένα από 1-1-2004 με δελτίο αθλητή της ΕΣΟ.\nΈπαθλα: θα δοθούν κύπελλα στους πρώτους νικητές της γενικής κατάταξης. Καθώς στις κατηγορίες κάτω των 10, 08 και στα πρώτα κορίτσια στις κατηγορίες 12, 10, 08. Σε περίπτωση που ένας νικητής δικαιούται πάνω από ένα βραβείο, λαμβάνει εκείνο της μεγαλύτερης κατηγορίας.\nΚριτήρια ισοβαθμίας: 1. Ο μεταξύ τους αγώνας εφόσον όλοι έχουν αγωνιστεί μεταξύ τους.\n2. Bucholz ( Άθροισμα αντιπάλων)\n3. Soneborn – Berger\nΔηλώσεις συμμετοχής – πληροφορίες: Λιαργκόβας Δημήτρης 698 371 5687 ή στα emails: asteres89@yahoo.gr liargo91@hotmail.com αναφέροντας ονοματεπώνυμο, έτος γέννησης, σύλλογο, fide elo, elo ΕΣΟ, τηλέφωνο επικοινωνίας.\nΤελευταία τροποποίηση στις Τρίτη, 12 Ιανουάριος 2016 10:14\nSenior Division by A.s.o.p DIAS\t6o ΤΟΥΡΝΟΥΑ Πνευματικής Στέγης Περιστερίου\nSenior Division by...